**ZAJEDNICA ŠPORTA DUBROVAČKO-NERETVANSKE ŽUPANIJE**

**JAVNI POZIV**

**ZA SUFINANCIRANJE GODIŠNJEG PROGRAMA UDRUGA U SPORTU**

**ZA 2024. GODINU**

**-UPUTE ZA PRIJAVITELJE-**

Datum objave natječaja: 26. ožujka 2024.godine

Rok za dostavu prijava: 26. travnja 2024. godine

**Sadržaj**

**1. JAVNI POZIV ZA SUFINANCIRANJE GODIŠNJEG PROGRAMA UDRUGA U SPORTU**

**ZA 2024. GODINU**

1.1. Opis problema čijem se rješavanju želi doprinijeti ovim natječajem …………….………………….……...….…..3

1.2. Ciljevi natječaja i prioriteti za dodjelu sredstava ………………………………………….………..…..….………...........3

1.3. Planirani iznosi i ukupna vrijednost natječaja …………………………………………….….……………..…..….………….4

**2. FORMALNI UVJETI NATJEČAJA**

2.1. Prihvatljivi prijavitelji: tko može podnijeti prijavu?...............................................................................4

2.3. Prihvatljive aktivnosti koje će se financirati putem natječaja…………………………………………………………….5

2.4. Prihvatljivi troškovi koji će se financirati ovim natječajem……………………………………………….…………………6

**3. KAKO SE PRIJAVITI?**

3.1. Sadržaj Obrasca PP 1 – prijava programa .……………..………………………………………………………………….….….6

3.2. Sadržaj Obrasca PP 2 - proračun programa ……….......…………………………………….………………………………...6

3.3. Sadržaj obrasca PM 1 – prijava manifestacije od značaja za županiju ..................................................6

3.4. Sadržaj obrasca PM 2 – proračun manifestacijhe od značaja za županiju ............................................6

3.5. Sadržaj Obrasca PPVS 1 – prijava programa vrhunskog sporta ...……………………………………………….….….6

3.6. Sadržaj Obrasca PPVS 2 – proračun programa vrhunskog sporta ………………………………..…………….….….6

3.7. Gdje poslati prijavu?..............................................................................................................................7

3.8. Rok za slanje prijave………………………………………………………………………………………….…………..…………….…...7

3.9. Kome se obratiti ukoliko imate pitanja?................................................................................................7

**4. PROCJENA PRIJAVA I DONOŠENJE ODLUKE O DODJELI SREDSTAVA**...…………………………………….…….7

**5. OBAVIJEST O DONEŠENOJ ODLUCI O DODJELI FINANCIJSKIH SREDSTAVA .**………………………………….9

**6. POPIS NATJEČAJNE DOKUMENTACIJE** …............................................................................................9

**1.** **JAVNI POZIV ZA SUFINANCIRANJE GODIŠNJEG PROGRAMA UDRUGA U SPORTU ZA 2024. GODINU**

*1.1. Opis problema čijem se rješavanju želi doprinjeti ovim natječajem*

Dubrovačko-neretvanska županija posjeduje bogatu sportsku tradiciju, osobito kada je su u pitanju programi treninga i natjecanja sportaša, sportske manifestacije i poticanje sportske rekreacije građana.

Prijedlogom programa javnih potreba u sportu Dubrovačko-neretvanske županije postavljeno je nekoliko programskih ciljeva:

* stimuliranje udruga koje su jedine nadležne za razvoj pojedine djelatnosti sporta na svom području;
* stimuliranje rada s mlađim dobnim kategorijama u svim klubovima i granskim savezima i to kroz financijsku potporu u održavanju županijskih prvenstava, te sufinanciranje natjecanja tih kategorija na državnoj razini;
* praćenje i stimuliranje vrhunskog sporta u županiji kako radi održavanja postojeće kvalitete, tako i radi popularizacije bavljenja sportom što većeg broja mladeži;
* razvijati sustav sporta županije kroz granske saveze u koje su udruženi svi klubovi koji se sustavno natječu u postojećim ligama, te poticati sportske klubove na interesno udruživanje u zakonom određene sportske asocijacije.

Kako bi se omogućila provedba Javnih potreba u sportu Dubrovačko-neretvanske županije potrebno je provesti Javni poziv za prikupljanje prijedloga programa i projekata u više programskih područja.

Programska područja kroz koja će se izvršavati predloženi programi su:

- sportske priredbe i manifestacije od značaja za županiju;

- vrhunski sport

- aktivnosti sportskih udruga (sportska suradnja, sportske škole, rekreacijske aktivnosti, promicanje sporta u manje razvijenim sportskim sredinama, nabavka sportske opreme i rekvizita).

*1.2. Ciljevi natječaja i prioriteti za dodjelu sredstava*

1.2.1. Opći cilj ovog Javnog poziva je dostava prijedloga programa sportskih udruga Dubrovačko-neretvanske županije kojim će se kroz provođenje sportskih programa treninga i natjecanja u sportskim klubovima, zatim kroz programe sportske rekreacije i kroz programe sportskih priredbi povećati kvaliteta života i omogućiti zdraviji život svih žitelja, a sve u skladu s Programskim ciljevima Dubrovačko-neretvanske županije.

1.2.2. Posebni ciljovog Javnog poziva je unaprijediti mogućnosti i kvalitetu provođenja sportskih aktivnosti kod djece, mladeži i svih žitelja županije te na taj način ostvarivati ujedno politiku promicanja sporta na području županije i šire.

1.2.3. Prioriteti za dodjelu sredstava su projektne aktivnosti kojima se unapređuje kvaliteta života djece, mladeži i svih žitelja županije kroz provođenje sportskih aktivnosti, a koje su usmjerene na sljedeća **prioritetna područja**:

* Trening i natjecanja sportaša
* Sportske priredbe i manifestacije
* Sport djece i mladeži
* Sport na otocima
* Sport žena
* Sportsko rekreacijske aktivnosti građana

*1.3. Planirani iznosi i ukupna vrijednost natječaja*

1.3.1. Za sufinanciranje projekata i programa u okviru ovog Javnog poziva predviđaju se financijska sredstva u ukupnom iznosu od 110.000 €.

* za sportske priredbe i manifestacije od značaja za županiju ....................................20.000 €
* za vrhunski sport ……………………………………………………………………………………………………35.000 €
* za aktivnosti udruga ………………………………………………………………………………………………55.000 €

1.3.2. Najmanji i najveći iznos sredstava za sufinanciranje po projektu unutar programa:

* za manifestacije od značaja za županiju od 500 € do 4.000 €
* za vrhunski sport od 1000 € do 35.000 €
* za aktivnosti udruga od 200 € do 6.000 €

**2. fORMALNI UVJETI NATJEČAJA**

*2.1. Prihvatljivi prijavitelji: tko može podnijeti prijavu?*

2.1.1. Pravo podnošenja prijave programa imaju sportski klubovi i sportski savezi koji djeluju u Dubrovačko-neretvanskoj županiji, čiji su ciljevi i djelatnost usmjereni ka zadovoljenju javnih potreba u sportu, a kojima temeljna svrha nije stjecanje dobiti i čije aktivnosti Povjerenstvo Zajednice športa Dubrovačko-neretvanske županije ne ocijeni kao gospodarsku djelatnost u sportu.

2.1.2. Prijavitelj je upisan u Registar udruga Republike Hrvatske, u Registar neprofitnih organizacija pri Ministarstvu financija i u Registar sportskih djelatnosti.

2.1.3. Udruge čije je primarno djelovanje na području Dubrovačko-neretvanske županije i da djeluju najmanje jednu godinu.

2.1.4. Udruge koje vode transparentno financijsko poslovanje u skladu sa zakonskim propisima.

2.1.5. Udruga je član gradskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odbor ukoliko isti postoje.

2.1.6. Prijavitelj je osigurao ljudske i materijalne uvjete za provedbu prijavljenoga programa.

Da bi prijava i program udruge mogao biti uvršten u Program javnih potreba u sportu predlagatelj mora zadovoljavati opće i posebne uvjete te dostaviti dokumentaciju koja se po istima traži. Posebni uvjeti su navedeni uz svaku pojedinu programsku aktivnost iz poziva (Obrasci PP 1, PP2, PM 1, PM 2, PPVS 1, PPVS 2).

***Opći uvjeti - dokumentacija:***

1. preslika važećeg Rješenja o upisu u Registar udruga Republike Hrvatske

1. presliku isprave kojom se dokazuje stručna osposobljenost osoba (trenera) koje će realizirati prijavljeni program (diploma i licenca)
2. kopija zapisnika s zadnje sjednice Skupštine kao i potvrdu da udruga djeluje u mandatu
3. presliku obavijesti o upisu u Registar športskih djelatnosti
4. potvrdu o upisu u Registar neprofitnih organizacija,
5. popis članica/članova udruge sukladno Zakonu o udrugama
6. uvjerenje o nekažnjavanju odgovorne osobe (općinski sud) ili izjava o nekažnjavanju
7. potvrda o stanju duga (Porezna uprava)
8. izjava o istinitosti i točnosti podataka

*2.2. Pravo prijave na Natječaj nemaju:*

2.2.1. ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,

2.2.2. udruge koje nisu upisane u Registar neprofitnih organizacija,

2.2.3. strukovne udruge čiji rad/djelatnost nije izravno ili neizravno vezana za sport,

2.2.4. udruge koje su nenamjenski trošile prethodno dodijeljena sredstva iz Programa javnih potreba u sportu Dubrovačko-neretvanske županije (nemaju pravo prijave sljedeće dvije godine, računajući od godine u kojoj su provodile projekt),

2.2.5. udruge koje nisu dostavile izvješće o utrošenim a dobivenim javnim sredstvima iz prethodnih godina ili natječaja,

2.2.6. udruge koje su u stečaju,

2.2.7. udruge čiji je jedan od osnivača politička stranka.

*2.3. Prihvatljive aktivnosti koje će se financirati putem natječaja:*

* 1. **TRENINZI I NATJECANJA SPORTAŠA**

1. *program sportske škole, (program sportske obuke mladih-početnici)*
2. *programi treninga i natjecanja sportaša mlađih dobnih kategorija,*
3. *program treninga i natjecanja sportaša seniorskog uzrasta* 
   1. **ORGANIZACIJA MANIFESTACIJA OD ZNAČAJA ZA ŽUPANIJU**
4. *organizacija sportskih priredbi značajnih za promidžbu Dubrovačko-neretvanske županije* *na međunarodnoj, državnoj ili lokalnoj razini*
   1. **SPORT NA OTOCIMA**

*1. program treninga i natjecanja klubova*

* 1. **SPORT ŽENA**
     1. *program treninga i natjecanja klubova*
  2. **SPORTSKO REKREACIJSKE AKTIVNOSTI ŽITELJA** 
     1. *provedba sportsko-rekreacijskih aktivnosti žitelja*

*2.4. Prihvatljivi troškovi*

2.4.1. Ovim natječajem financirat će se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi najma dvorane, sportskih terena, sportskih objekata za održavanje treninga i natjecanja sportaša
* troškovi stručnog rada trenera i sportskih djelatnika za provođenje programa
* troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme
* troškovi organizacije manifestacija i sportskih priredbi – trošak objekta ili terena za provođenje manifestacije, nabava pehara i medalja, troškovi službenih osoba, troškovi razglasa, troškovi voditelja
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta
* troškovi prijenosa podataka putem internetske veze koji moraju biti specificirani,
* troškovi nabavke opreme nužne za provedbu projekta/programa koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti programa ili projekta.

2.4.2. **U** **neprihvatljive troškove** spadaju:

* troškovi kamata na dug,
* kazne, financijske globe i troškovi sudskih sporova,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* kupnja rabljene opreme, strojeva i namještaja,
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* donacije u dobrotvorne svrhe,
* zajmovi drugim organizacijama ili pojedincima,
* ulaganja u kapital ili kreditna ulaganja, jamstveni fondovi,
* drugi troškovi koji nisu u neposrednoj povezanosti sa sadržajem i ciljevima projekta.

**3. KAKO SE PRIJAVITI**

Za programe sporta ispunjavaju se:

* 1. *Sadržaj Obrasca PP 1 - prijava programa*

Obrazac PP 1 - prijava programa dio je obvezne dokumentacije. Sadrži podatke o nositelju - prijavitelju programa, kao i detaljan opis programa koji se predlaže za financiranje.

* 1. *Sadržaj Obrasca PP 2 - proračun programa*

Obrazac PP 2 – proračun programa dio je obvezne dokumentacije. Sadrži podatke o planiranim prihodima i rashodima programa koji se predlaže za financiranje

Za sportske manifestacije ispunjavaju se:

* 1. *Sadržaj Obrasca PM 1 – prijava manifestacije od značaja za županiju*

Obrazac PM 1 - prijava programa dio je obvezne dokumentacije. Sadrži podatke o nositelju - prijavitelju

* 1. *Sadržaj Obrasca PM 2 – proračun manifestacije od značaja za županiju*

Obrazac PM 2 – proračun manifestacije dio je obvezne dokumentacije. Sadrži podatke o planiranim prihodima i rashodima manifesacije koja se predlaže za financiranje

Za programe vrhunskog sporta ispunjavaju se:

* 1. *Sadržaj Obrasca PPVS 1 - prijava programa vrhunskog sporta*

Obrazac PPVS 1 - prijava programa vrhunskog sporta dio je obvezne dokumentacije. Sadrži podatke o nositelju

* 1. *Sadržaj Obrasva PPVS 2 – proračun programa vrhunskog sporta*

Obrazac PPVS 2 – proračun programa vrhunskog sporta dio je obvezne dokumentacije. Sadrži podatke o planiranim prihodima i rashodima programa vrhunskog sporta koja se predlaže za financiranje

Navedeni obrasci ispunjavaju se na hrvatskom jeziku. Prijava za program ili manifestaciju u kojima nedostaje jedan od navedenih obrazaca ili nije u potpunosti ispunjen neće biti uzeta u razmatranje.

* 1. *Gdje poslati prijavu*

Obvezne obrasce i propisanu dokumentaciju potrebno je poslati u papirnatom obliku ili e-poštom. Prijava sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge.

Prijedlozi za provedbu Programa javnih potreba Dubrovačko-neretvanske županije u sportu za 2024. godinu dostavljaju se poštom preporučeno ili neposrednom dostavom, zaključno s danom **26. travnja 2024. godine do 13 sati**. Prijedlozi Programa predaju se u zapečaćenoj omotnici na adresu:

**ZAJEDNICA ŠPORA DUBROVAČKO NERETVANSKE ŽUPANIJE**

**Liechtensteinov put 10**

**20 000 DUBROVNIK**

s napomenom: “**za Javni poziv za financiranje godišnjeg programa udruga u sportu Dubrovačko-neretvanske županije za 2024. godinu – NE OTVARATI**”

* 1. *Rok slanja prijave*

Rok za prijavu na poziv je otvoren do 26. travnja 2024. godine do 13 sati a koji će biti objavljen na web stranici zajednice. Sve prijave poslane nakon navedenog datuma neće biti uzete u razmatranje.

* 1. *Kome se obratiti ukoliko imate pitanja*

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu e-pošte: [zsdnz@optinet.hr](mailto:zsdnz@optinet.hr) .

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4.** **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA FORMALNE UVJETE NATJEČAJA

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo za provjeru formalnih uvjeta natječaja).

Povjerenstvo za provjeru formalnih uvjeta natječajautvrđuje:

* je li prijava dostavljena na javni poziv u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija,

Nakon provjere svih pristiglih i zaprimljenih prijava u odnosu na formalne uvjete natječaja, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja.

Također, davatelj će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Davatelj financijskih sredstava ustrojava Povjerenstvo za procjenu kvalitete/vrijednosti prijava.

Svaka pristigla i zaprimljena prijava ocjenjuje se temeljem kriterija za vrednovanje programa u sportu Dubrovačko-neretvanske županije.

1. Prava iz Programa javnih potreba u sportu Dubrovačko-neretvanske županije sportski klubovi ostvarit će na temelju stručno-programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih sportaša svih uzrasta (mlađi kadeti, kadeti, juniori i seniori), te broj kategoriziranih sportaša od I. do VI. kategorije.
2. Kod planiranja i programiranja sportova u okviru Programa javnih potreba u sportu Dubrovačko-neretvanske županije u obzir će se uzeti specifičnost pojedinačnih sportova u odnosu na momčadske.
3. Za kvalitetnije praćenje sportskog kluba u programu javnih potreba uz sportski rezultat, bitan će utjecaj imati obavezno postojanje svih dobnih kategorija unutar kluba, a koje su određene pravilima nacionalnog saveza pojedinog športa.
4. Klubovi u pojedinačnim športovima koji su u zadnjem olimpijskom ciklusu kroz programe određeni kao sredine koje stvaraju vrhunske sportaše dodatno će se zaštiti. Podupirat će se klupske sredine koje stvaraju vlastite sportaše, a ne „kupovina kategoriziranih“ sportaša.
5. Sportske priredbe od interesa za Dubrovačko-neretvansku županiju sufinancirat će se sukladno kvaliteti natjecanja i ukupno raspoloživim sredstvima u Programu javnih potreba u športu Dubrovačko-neretvanske županije za 2024. godinu.
6. Zajednica športa Dubrovačko-neretvanske županije obvezna je pridržavati se Nomenklature sportova i sportskih grana Hrvatskog olimpijskog odbora.
7. Sufinanciraju se programi sportskih klubova ili saveza koji su članice u Nacionalnom sportskom savezu, a nacionalni savez treba biti član Hrvatskog olimpijskog odbora.
8. Klubovi moraju imati natjecatelje uključene u Nacionalne saveze iz članstva Hrvatskog olimpijskog odbora.
9. Klub treba imati trenera s programom rada i sa stručnom kvalifikacijom. Treba imati najmanje tri termina za održavanje treninga, te najmanje dvije ekipe u mlađim dobnim skupinama(juniori, kadeti, mlađi kadeti ili limači).

Logičnim slijedom dolazimo do parametra, a to je kategorizacija sportskih klubova po parametru kvalitete rada, naročito s mlađim kategorijama.

Glede sufinanciranja programa sportskih klubova s pojedinih planskih pozicija, bitno je podijeliti sportske programe prema kriteriju kvalitete, odnosno podijeliti športske programe u kvalitetne razrede. Unutar te podjele razlikovat će se vrhunski šport od kvalitetnog sporta nacionalne, međužupanijske, županijske ili gradske razine, sportska rekreacija i sl.

**5.** **OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja.

**6****. popis natječajne dokumentacije**

**OBRASCI**

1. Javni poziv
2. Upute za prijavitelje programa
3. Obrazac PP 1- prijava programa
4. Obrazac PP 2- proračun programa
5. Obrazac PM 1- prijava manifestacije
6. Obrazac PM 2- proračun manifestacije
7. Obrazac PPVS 1- prijava programa vrhunskog sporta
8. Obrazac PPVS 2 – proračun prorama vrhunskog sporta
9. Obrazac DF – Izjava o nepostojanom dvostrukom financiranju
10. Potvrda o stanju duga (porezna uprava)
11. Uvjerenje o nekažnjavanju odgovorne osobe (općinski sud) ili izjava o nekažnjavanju
12. Obrazac OI – Opisno izvješće
13. Obrazac FI – Financijsko izvješće

U Dubrovniku, 26. ožujka 2024. god.